Demà tindrà lloc la festa de presentació del nou grup de participació HEBE
25 de novembre 2021

![](/media/o4xa3h4f/c_hebe1.jpg?width=470.3977272727273&height=850)

Este divendres, 26 de novembre, a les 20.30h en el Casal Jove del Port de Sagunt es presentarà “HEBE”, el nou grup de participació integrat per persones joves d'edats compreses entre els 18 i 24 anys i promogut per la regidoria d'Infància i Joventut de l'Ajuntament de Sagunt.

El grup es reunix els divendres a la vesprada de manera setmanal i està acompanyat per una monitora del departament. Estes trobades es tracten d'un espai amable, inclusiu, segur i divertit en el qual les persones reben una formació que els convide a la reflexió i, posteriorment, passar a l'acció.

Enguany el tema central que es treballarà és el canvi climàtic, a més d'altres temes socials d'interés per al col·lectiu de joves. Com a norma general es tractaran problemes actuals i globals en els quals es puga incidir i actuar a nivell local.

Els i les joves participen activament en el disseny, programació, planificació, execució i avaluació d'algunes de les accions, fomentant, secundant i acompanyant les seues iniciatives i estimulant així la seua creativitat.

L'esdeveniment de presentació d’HEBE tindrà lloc demà, i a més no es requerix d'inscripció prèvia. Durant l'esdeveniment, es farà la presentació del projecte, així com altres activitats que inclouen sortejos, un desafiament nocturn, amb ambient, música i aperitius.

Des del departament de Joventut indiquen que si tens inquietuds socials i eres una persona activa no dubtes a acostar-te demà a conéixer HEBE. Si vols saber més informació, visita la Carrd a través del codi QR o del següent enllaç [hebeasociacion.carrd.co/](https://hebeasociacion.carrd.co/).

![](/media/sk5bo3bd/c_hebe2.jpg?width=470.3977272727273&height=850)

*   [](http://www.facebook.com/sharer.php?u=https://aytosagunto.es/va/actualitat/dema-tindra-lloc-la-festa-de-presentacio-del-nou-grup-de-participacio-hebe/ "Facebook")
*   [](http://twitter.com/share?url=https://aytosagunto.es/va/actualitat/dema-tindra-lloc-la-festa-de-presentacio-del-nou-grup-de-participacio-hebe/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-tindra-lloc-la-festa-de-presentacio-del-nou-grup-de-participacio-hebe/ "Linked In")
*   [](mailto:?body=https://aytosagunto.es/va/actualitat/dema-tindra-lloc-la-festa-de-presentacio-del-nou-grup-de-participacio-hebe/)